el el el el el el el el el el el en el el el el el el en el el el en el ca en el el el el el el el el el el el en el el el el el el el el el el el el el el el el el el el el el el el el en en en en de ru de el el el el el el el el el el el el en el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Ο Easy 97.2 είναι τοπικός μουσικός ραδιοφωνικός σταθμός της Αττικής, με έδρα το Μαρούσι.
Ο σταθμός που σε χαλαρώνει!
Ο σταθμός ξεκίνησε να εκπέμπει (αρχικά στους 97.1) στις 23 Μαΐου 1988 ως Antenna FM μεταδίδοντας ενημερωτικές και ψυχαγωγικές εκπομπές, με ελληνικό μουσικό ρεπερτόριο, αποτελούμενος τη νέα (τότε) επιχειρηματική και επικοινωνιακή ναυαρχίδα του ομίλου 1,5 χρόνο πριν την επίσημη έναρξη του ομότιτλου εθνικής εμβέλειας τηλεοπτικού σταθμού ΑΝΤ1.[1]
Με την ανακατανομή των συχνοτήτων στις 24 Μαΐου 2001, ο σταθμός μεταφέρεται στη συχνότητα 97.2.[2] Ο σταθμός ήδη από το ξεκίνημά του, είχε αποκτήσει φανατικό κοινό, ενώ παράλληλα είχε και την υψηλότερη ακροαματικότητα σε σχέση με άλλους σταθμούς της Αθήνας και της Ελλάδας, και λόγω του δικτύου αναμεταδοτών που είχε αναπτύξει από το 2001 και έπειτα.
Σταδιακά όμως η ακροαματικότητα άρχισε να μειώνεται. Στον σταθμό άρχισαν οι περικοπές και μεγάλο μέρος των εργαζομένων του σταθμού απολύθηκε.[3]
Ωστόσο, στα μέσα του 2012 ο σταθμός αλλάζει το ρεπερτόριό του, μεταδίδοντας ξένη κλασική, ποπ και ροκ μουσική.[4] Τη Δευτέρα 24 Σεπτεμβρίου του 2012 ανακοινώθηκε ότι ο σταθμός μετονομάστηκε στον τρέχοντα Easy 97.2[5][6] ενώ τρεις μέρες μετά, γνωστοποιείται η αλλαγή του ονόματος του σταθμού στο ΕΣΡ.[7]
Ο σταθμός όμως σύμφωνα με το Εθνικό Συμβούλιο Ραδιοτηλεόρασης, έχει άδεια για ενημερωτικό ραδιοφωνικό σταθμό. Έτσι, για να επισημοποιήσει την άδειά του, εκτός από ξένη μουσική, μεταδίδει και ένα ενημερωτικό μαγκαζίνο καθώς και δελτία ειδήσεων κάθε 45 λεπτά.
Το 2021 τα sites του Easy 97.2, του Ρυθμού 94.9 και του κυπριακού ANT1 Radio ενοποιήθηκαν για την δημιουργία του Soundis, της πρώτης πλατφόρμας με ηχητικό περιεχόμενο στην Ελλάδα.
Ο σταθμός δεν έχει πανελλαδική εμβέλεια, αλλά από το 2001 ως Antenna FM είχε συνεργαστεί με τοπικούς ραδιοφωνικούς σταθμούς της Ελλάδας, αναπτύσσοντας ένα ευρύτατο δίκτυο αναμεταδοτών, στο σύνολο της επικράτειας, διαθέτοντας μέχρι σήμερα και αδελφικό σταθμό με αυτόνομο πρόγραμμα στη Θεσσαλονίκη, τον Easy 97.5 ο οποίος ξεκίνησε και αυτός ως Antenna FM το 1990 και πρωτύτερα ως Πανόραμα '86, αλλά με δικό του τοπικό πρόγραμμα. Στις αρχές του 2014 μετεξελίχθηκε στον τρέχοντα.[8]
Έως σήμερα υπάρχουν δεκάδες συμβάσεις δικτυώσεων από τοπικούς ραδιοσταθμούς που αναμεταδίδουν μέρος του προγράμματος του Easy 97.2 στην Ελλάδα. Ωστόσο, υπό την επίσημη ονομασία του Antenna λειτουργούν ακόμα και σήμερα αρκετοί σταθμοί, άσχετα αν συνεχίζεται (ή όχι) για κάποιους, η συνεργασία τους με τον Αθηναϊκό σταθμό.[9]
Η ενότητα αυτή δεν τεκμηριώνεται επαρκώς με παραπομπές. Παρακαλούμε βοηθήστε προσθέτοντας την κατάλληλη τεκμηρίωση. Ατεκμηρίωτο υλικό μπορεί να αμφισβητηθεί και να αφαιρεθεί. (Η σήμανση τοποθετήθηκε στις 18/08/2018)
Ο σταθμός μέχρι στιγμής ανήκει ιδιοκτησιακά στον Όμιλο Αntenna και εδρεύει στο Μαρούσι. Ωστόσο, ο φορέας που διαχειρίζεται τον σταθμό είναι οι Ραδιοτηλεοπτικές Επιχειρήσεις Ανώνυμος Εταιρεία η οποία συστάθηκε στις 18 Δεκεμβρίου 1987 με τον διακριτικό τίτλο Antenna FM Α.Ε. και αποτελεί μετατροπή της ομότιτλης εταιρείας περιορισμένης ευθύνης. Πρόεδρος του διοικητικού συμβουλίου του φορέα διετέλεσε αρχικά η αδερφή του Μίνωα Κυριακού, επίσης επιχειρηματίας και τωρινή παραγωγός στον σταθμό, Ζωή.
Στα μέσα του 1998 τροποποιήθηκε το καταστατικό της επιχείρησης, με επέκταση των δραστηριοτήτων ενώ δύο χρόνια μετά, πρόεδρος και διευθύνων σύμβουλος του φορέα ανέλαβε ο δημοσιογράφος Κώστας Κιμπουρόπουλος και αντιπρόεδρος ο γιος του Μίνωα Κυριακού, Θόδωρος, ο οποίος διετέλεσε και μέλος. Αργότερα, άλλαξε διοικητικό συμβούλιο. ενώ τροποποιήθηκε ο διακριτικός τίτλος του φορέα του ραδιοφωνικού σταθμού σε Easy FM Α.Ε.
↑ ««ANTΕΝΝΑ (97,2). ΝΟΥΜΕΡΟ 1!», ΚΑΠΟΤΕ...». e-tetradio.gr. 25 Σεπτεμβρίου 2012. Αρχειοθετήθηκε από το πρωτότυπο στις 28 Ιανουαρίου 2016. Ανακτήθηκε στις 25 Σεπτεμβρίου 2012.
↑ «ΦΕΚ B 631/2001». Εφημερίδα της Κυβερνήσεως. 25 Μαΐου 2001.
↑ «Ο παλιός καλός ΑΝΤ1 97.2». E-tetradio.gr. Ανακτήθηκε στις 30 Απριλίου 2019.
↑ «ΑΛΛΑΖΕΙ ΟΝΟΜΑ Ο ΑΝΤ1 97.2». e-tetradio.gr. 6 Σεπτεμβρίου 2012. Αρχειοθετήθηκε από το πρωτότυπο στις 28 Ιανουαρίου 2016. Ανακτήθηκε στις 6 Σεπτεμβρίου 2012.
↑ ««ΑΝΤ1 97.2» ΤΕΛΟΣ! ΠΛΕΟΝ «EASY 97,2»...». e-tetradio.gr. 25 Σεπτεμβρίου 2012. Αρχειοθετήθηκε από το πρωτότυπο στις 28 Ιανουαρίου 2016. Ανακτήθηκε στις 25 Σεπτεμβρίου 2012.
↑ «Ραδιόφωνο ANT1 τέλος: έγινε "Easy"». ραδιόφωνο.gr. 25 Σεπτεμβρίου 2012. Ανακτήθηκε στις 25 Σεπτεμβρίου 2012.
↑ «Λειτουργούντες Ραδιοφωνικοί Σταθμοί (Excel αρχείο, νομός Αττικής, φάκελος 233α)». Εθνικό Συμβούλιο Ραδιοτηλεόρασης.
↑ «Απόφαση Αριθ. 138/8.5.2014». Εθνικό Συμβούλιο Ραδιοτηλεόρασης. 8 Μαΐου 2014. Ανακτήθηκε στις 21 Μαΐου 2014.
↑ «Το ραδιόφωνο του Antenna χάνει τις δικτυώσεις του». ραδιόφωνο.gr. 1 Φεβρουαρίου 2013. Ανακτήθηκε στις 1 Φεβρουαρίου 2013.